R’n’B qirolichasi 32 yoshni qarshiladi. 2019-yilning eng badavlat qo‘shiqchisi Rianna haqida fotomaqola

Musiqasining birinchi notalaridanoq kimligini bilish mumkin bo‘lgan, o‘ziga xos tashqi ko‘rinish, uslubga ega R’n’B (Rhythm and blues) yulduzi Rianna, bugun 32 yoshni qarshiladi. Robin Rianna Fenti 1988-yil 20-fevralda Barbadosda dunyoga kelgan. 14 yoshligida xonandaning ota-onasi ajrashgan. Bolaligidagi turli qiyinchiliklar bois, 15 yoshgacha kuchli bosh og‘rigi bezovta qilganidan ayrim shifokorlar unda onkologik kasallik ehtimoli bor deb o‘ylagan.

Bilboard chartda birinchilardan bo‘lgan eng yosh qo‘shiqchi, ayni damda hamkasblari orasida eng badavlat hisoblanadi. 2019-yildagi daromadi 600 million dollarni tashkil qilgan Rianna, moda olamida eng ko‘zga ko‘ringan brendlar Louis Vuitton va Givenchy, Guerlain, Chaumet hamda Moët & Chandon bilan hamkorlik qiladi.

Robin yoshligidan musiqaga qiziqqan. Maktab davrida kichik musiqiy guruh tuzgan va o‘tkaziladigan musiqiy tanlov, festivallarda muntazam ravishda faol ishtirok etgan.

Jarangdor ovoz egasining san’atga kirib kelishiga Kristina Agilera va Rod Styuartlarning prodyusseri Evan Rojers sababchi bo‘lgan. U barbadoslik ijodkorning ovozida o‘ziga xoslik borligini payqab, uni Amerikaga demodisk (demonstratsionniy disk) yozishga chaqirgan. Yozilgan qo‘shiqlardan biri reper Jay-Z’ning qo‘liga kelib tushgan va aynan u Riannada musiqiy salohiyat borligiga ishongan.

2005-yilda Rianna tomonidan kuylangan debyut “Pon de Replay” qo‘shig‘i taqdim etilishi bilan xit bo‘ladi. Kompozitsiya Billboard Hot 100 reytingida ikkinchi o‘rinni egallaydi. Shundan keyin “If It’s Lovin’ That You Want” deb nomlangan qo‘shiq taqdim qilinadi va bu singl birinchisidan kam muvafaqqiyatga erishmaydi. Qo‘shiqda mujassam bo‘lgan karibcha motivdagi zamonaviy pop-saund qorishmasi tinglovchilar soni oshib borishiga sabab bo‘ladi.

2005-yilning yozida tinglovchilarga taqdim qilingan ilk “Music of the Sun” albomi yarim million nusxada sotiladi va dunyodagi eng zo‘r o‘ntalikka kiritiladi. “A girl like me” Britaniyaning top 5 taligidan o‘rin olgan bo‘lsa, “SOS” promosinglini musiqiy tanqidchilar Rianna karyerasidagi eng zo‘r ijod guruhining elektrofanki ishlatilgan.

Mashhur qo‘shiqchining nafaqat ovozi, balki go‘zalligi ham e’tiborsiz qolmaydi. Unga turli takliflar kelib tusha boshlaydi. Takliflardan so‘ng Nike brendi liboslarining reklamasi va Miss Bisou uchun suratga tushadi. 2006-yilda “Muvafaqqiyatga erish” komediyasi va “Las-Vegas” filmlarida ishtirok qiladi. 2007-yilga kelib xonanda tashqi ko‘rinishi va ijodida o‘zgarishlar kuzatiladi.

U qiyofasidagi ta’sirli romantik uslubdan voz kechib, sochini qizil va qora rangga bo‘yaydi. Umuman olganda Rianna tashqi ko‘rinishini bir necha marotaba o‘zgartirgan, lekin hamisha bir narsaga sodiq qoladi: diskografiyasini muntazam yangi qo‘shiqlar bilan boyitib boradi.

“Good Girl Gone Bad” albomidagi Umbrella xiti 7 hafta davomida Billboard Hot 100, shuningdek 10 hafta mobaynida Britaniya xit-paradlarida yetakchi bo‘lgan. Keyinroq Rehab kompozitsayi taqdim qilinadi va uni yozishga xonanda Jastin Timberleyk yordam beradi. U Barbados Music Awards’da eng yaxshi xonanda deb e’tirof etiladi, 2008-yilda bo‘lsa, ilk bor Gremmi mukofotini qo‘lga kiritadi.

2011-yilda Talk That Talk’dagi We Found Love singli hot 100 reytingida 9-o‘rinni egallab yetakchi Madonnadanda ilgarilab ketadi.

“Unapologetic” albomi, Urban Contemporary uslubidagi eng yaxshi albom nominatsiyasi bo‘yicha Gremmiga sazovor bo‘ladi. Diamonds qo‘shig‘i bilan yana bir bor Billboard Hot 100’da birinchilikni, Stay treyki uchinchi o‘rinni egallaydi, The Monster esa Billboard Pop Songs va Billboard Hot 100’da liderlik qiladi. Umumiy hisobda Riannaning 13 qo‘shig‘i Hot 100 reytingida birinchi bo‘lgan. Bunday natija avval faqat Maykl Jeksonda kuzatilgan edi.
Riannaning shaxsiy hayoti boshqa mashhurlarniki kabi hamisha paparatsiya nishonida.
U avvalroq, reper Puff Daddy bilan, keyinroq esa Kris Daddy, shuningdek saudiyalik milliarder Xassan Jamil bilan munosabatda bo‘lgan, 2018-yilda esa juftlik ajrashgan. Shu yili Rianna Britaniyaga ko‘chib kelgan va ayni damda o‘zini karyeraga bag‘ishlagan.